text: Det ukendte folketingsmedlem...
  19 februar 2013 kl. 16.32
  Venstre-kvinden Anni Matthiesen, som er valgt i Vejen-kredsen, er kun blevet omtalt otte gange i de største landsdækkende onlinemedier, skriver dr.dk. Det gør hende til landets næstmindst omtalte folketingsmedlem.
  Efter en række mislykkede forsøg lykkedes det Anni Matthiesen at blive valgt ind i Folketinget ved valget i 2011. Hun erkender, at hun ikke har været meget omtalt i landsdækkende medier.
  TV SYD har opsøgt Anni Matthiesen på Christiansborg for at få en forklaring. Her var hun i eftermiddag med i Zulu News - så nu bliver hun da omtalt landsdækkende.
  Deet skal dog retfærdigvis nævnes, at i DRs optælling er tre stedfortrædere og to oversøiske folketingsmedlemmer ikke talt med.
  